title: Komisjoni rakendusmäärus (EL) 2015/807, 22. mai 2015, millega 232. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

text:
               23.5.2015

               ET

               Euroopa Liidu Teataja

               L 128/16

         KOMISJONI RAKENDUSMÄÄRUS (EL) 2015/807,
   22. mai 2015,
   millega 232. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud loetelu isikutest, rühmitustest ja üksustest, kelle rahalised vahendid ja majandusressursid külmutatakse nimetatud määruse alusel.

               (2)

               18. mail 2015 otsustas ÜRO Julgeolekunõukogu sanktsioonide komitee kõrvaldada ühe isiku nende isikute, rühmituste ja üksuste loetelust, kelle rahalised vahendid ja majandusressursid tuleks külmutada.

               (3)

               Seega tuleks määruse (EÜ) nr 881/2002 I lisa vastavalt ajakohastada,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. mai 2015

            Komisjoni nimel

            presidendi eest

            välispoliitika vahendite talituse direktor

      (1)  ELT L 139, 29.5.2002, lk 9.

      LISA
      Määruse (EÜ) nr 881/2002 I lisast pealkirja „Füüsilised isikud” alt jäetakse välja järgmine kanne:

         „Abdul Rahim Al-Talhi (teiste nimedega a) 'Abdul-Rahim Hammad al-Talhi, b) Abd' Al-Rahim Hamad al-Tahi, c) Abdulrheem Hammad A Altalhi, d) Abe Al-Rahim al-Talahi, e) Abd Al-Rahim Al Tahli, f) 'Abd al-Rahim al-Talhi, g) Abdulrahim Al Tahi, h) Abdulrahim al-Talji, i) 'Abd-Al-Rahim al Talji, j) Abdul Rahim Hammad Ahmad Al-Talhi, k) Abdul Rahim, l) Abu Al Bara'a Al Naji, m) Shuwayb Junayd. Aadress: Buraydah, Saudi Araabia. Sünniaeg: 8.12.1961. Sünnikoht: Al-Shefa, Al-Taif, Saudi Araabia. Pass nr: F275043 (Saudi Araabia pass, välja antud 29.5.2004, aegus 5.4.2009). Kodakondsus: Saudi Araabia. Muu teave: seotud Abu Sayyafi rühmituse rahastamise ja relvadega varustamisega ning andis sellele muul viisil abi. Artikli 2a lõike 4 punktis b osutatud kuupäev: 9.10.2007.”


title: Komisjoni rakendusmäärus (EL) nr 1030/2014, 29. september 2014 , milles sätestatakse rakenduslikud tehnilised standardid seoses selliste näitajate väärtuste avalikustamise ühtse vormingu ja kuupäevaga, mille alusel määratakse kindlaks globaalsed süsteemselt olulised ettevõtjad vastavalt Euroopa Parlamendi ja nõukogu määrusele (EL) nr 575/2013  EMPs kohaldatav tekst

text:
               30.9.2014

               ET

               Euroopa Liidu Teataja

               L 284/14

         KOMISJONI RAKENDUSMÄÄRUS (EL) nr 1030/2014,
   29. september 2014,
   milles sätestatakse rakenduslikud tehnilised standardid seoses selliste näitajate väärtuste avalikustamise ühtse vormingu ja kuupäevaga, mille alusel määratakse kindlaks globaalsed süsteemselt olulised ettevõtjad vastavalt Euroopa Parlamendi ja nõukogu määrusele (EL) nr 575/2013
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 26. juuni 2013. aasta määrust (EL) nr 575/2013 krediidiasutuste ja investeerimisühingute suhtes kohaldatavate usaldatavusnõuete kohta ja määruse (EL) nr 648/2012 muutmise kohta, (1) eriti selle artikli 441 lõike 2 kolmandat lõiku,
   ning arvestades järgmist:

               (1)

               Selleks et tagada globaalsete süsteemselt oluliste ettevõtjate kindlaksmääramise protsessi raames avalikustamise ühtsus ja läbipaistvus, peavad asjaomased krediidiasutused ja investeerimisühingud avalikustama kõnealuses protsessis kasutatavate näitajate väärtused.

               (2)

               Direktiivi 2013/36/EL (2) artikli 131 kohaselt globaalsete süsteemselt oluliste ettevõtjatena kindlaks määratud krediidiasutuste ja investeerimisühingute kasutatavates avalikustamise vormides tuleks arvesse võtta rahvusvahelisi standardeid, eelkõige Baseli pangandusjärelevalve komitee välja antud standardeid.

               (3)

               Kogutud andmete ühtsuse ja võrreldavuse tagamiseks peaks aruandekuupäev kattuma krediidiasutuse või investeerimisühingu eelmise majandusaasta lõpu andmete kuupäevaga või asjaomase asutusega kokku lepitud mis tahes muu kuupäevaga.

               (4)

               Selleks et hõlbustada üldsuse juurdepääsu avalikustatud teabele ja pidades silmas, et kindlakstegemise protsessi puhul on vaja kõigi liikmesriikide andmeid, peaks Euroopa Pangandusjärelevalve (EBA) koguma kõigi krediidiasutuste ja investeerimisühingute esitatava teabe ja avaldama selle oma veebisaidil.

               (5)

               Käesolev määrus põhineb EBA poolt komisjonile esitatud rakenduslike tehniliste standardite eelnõul.

               (6)

               EBA on läbi viinud avatud avalikud konsultatsioonid käesoleva määruse aluseks oleva rakenduslike tehniliste standardite eelnõu kohta, analüüsinud võimalikku asjaomast kulu ja kasu ning küsinud arvamust Euroopa Parlamendi ja nõukogu määruse (EL) nr 1093/2010 (3) artikli 37 kohaselt loodud pangandussektori sidusrühmade kogult,

         ON VASTU VÕTNUD KÄESOLEVA MÄÄRUSE:
   Artikkel 1
   Ühtne vorming
   Globaalsed süsteemselt olulised ettevõtjad täidavad käesoleva määruse lisas sätestatud vormi elektrooniliselt, nagu on avaldatud Euroopa Pangandusjärelevalve (EBA) veebisaidil. Kõnealuse vormi abil avalikustavad globaalsed süsteemselt olulised ettevõtjad selliste näitajate väärtused, mida kasutatakse krediidiasutuste ja investeerimisühingute punktisumma kindlaksmääramiseks direktiivi 2013/36/EL artiklis 131 osutatud metoodika kohaselt.
   Globaalsed süsteemselt olulised ettevõtjad ei ole kohustatud avalikustama lisaandmeid ega lisanäitajaid.
   Artikkel 2
   Avalikustamise kuupäev
   Globaalsed süsteemselt olulised ettevõtjad avalikustavad artikli 1 kohase teabe majandusaasta lõpu seisuga hiljemalt neli kuud pärast iga majandusaasta lõppu.
   Asjaomased asutused võivad lubada krediidiasutustel ja investeerimisühingutel, kelle majandusaasta lõpeb 30. juunil, esitada näitajate väärtused 31. detsembri seisuga. Igal juhul avalikustatakse teave hiljemalt 31. juuliks.
   Artikkel 3
   Avalikustamise asukoht
   Krediidiasutused ja investeerimisühingud võivad avalikustada käesoleva määruse lisas sätestatud vormis esitatud näitajate väärtused, kasutades teabekanalit, mille nad on määranud määruse (EL) nr 575/2013 VIII osaga ette nähtud teabe avalikustamiseks vastavalt kõnealuse määruse artiklile 434.
   Kui näitajate väärtused ei ole avalikustatud esimeses lõigus osutatud teabekanalit kasutades, esitavad globaalsed süsteemselt olulised ettevõtjad otseviite avalikustatud teabele krediidiasutuse või investeerimisühingu veebisaidil või teabekanalile, kus teave on avalikustatud.
   Pärast kõnealuse teabe avalikustamist globaalsete süsteemselt oluliste ettevõtjate poolt saadavad asjaomased asutused kõnealused täidetud vormid põhjendamatu viivituseta EBA-le, kes avaldab need koondatult oma veebisaidil.
   Artikkel 4
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. september 2014

            Komisjoni nimel

            president

         José Manuel BARROSO

      (1)  ELT L 176, 27.6.2013, lk 1.

      (2)  Euroopa Parlamendi ja nõukogu direktiiv 2013/36/EL, 26. juuni 2013, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, 27.6.2013, lk 338).

      (3)  Euroopa Parlamendi ja nõukogu määrus (EL) nr 1093/2010, 24. november 2010, millega asutatakse Euroopa Järelevalveasutus (Euroopa Pangandusjärelevalve), muudetakse otsust nr 716/2009/EÜ ning tunnistatakse kehtetuks komisjoni otsus 2009/78/EÜ (ELT L 331, 15.12.2010, lk 12).

      LISA
      Globaalsete süsteemselt oluliste ettevõtjate kindlakstegemiseks vajalikud andmed

         Panga üldandmed

                     1. jagu. Üldteave

                     Vastus

                              a.

                              Riikliku järelevalveasutuse esitatav üldteave

                              1)

                              Riigi kood

                              2)

                              Panga nimi

                              3)

                              Esitamise kuupäev (aaaa-kk-pp)

                              b.

                              Aruandva krediidiasutuse või investeerimisühingu esitatav üldteave

                              1)

                              Aruandekuupäev (aaaa-kk-pp)

                              2)

                              Aruandlusvaluuta

                              3)

                              Euro ümberarvestuskurss

                              4)

                              Aruandlusühik

                              5)

                              Raamatupidamisstandard

                              6)

                              Avalikustamise asukoht

         Suuruse näitaja

                     2. jagu. Koguriskipositsioon

                     Summa

                              a.

                              Tuletislepingute vastaspoole riskipositsioon (meetod 1)

                              b.

                              Väärtpaberite kaudu finantseerimise tehingute brutoväärtus

                              c.

                              Väärtpaberite kaudu finantseerimise tehingute vastaspoole riskipositsioon

                              d.

                              Muud varad

                              1)

                              Väärtpaberite kaudu finantseerimise tehingute raames saadud väärtpaberid, mida kajastatakse varadena

                              e.

                              Bilansilised kirjed kokku (kirjete 2.a, 2.b, 2.c ja 2.d summa, miinus kirje 2.d.1))

                              f.

                              Tuletislepingute potentsiaalne tuleviku riskipositsioon (meetod 1)

                              g.

                              0 % ümberhindlusteguriga bilansiväliste kirjete tinglik väärtus

                              1)

                              Tingimusteta tühistatavad krediitkaartide krediidilimiidid

                              2)

                              Muud tingimusteta tühistatavad limiidid

                              h.

                              20 % ümberhindlusteguriga bilansiväliste kirjete tinglik väärtus

                              i.

                              50 % ümberhindlusteguriga bilansiväliste kirjete tinglik väärtus

                              j.

                              100 % ümberhindlusteguriga bilansiväliste kirjete tinglik väärtus

                              k.

                              Bilansivälised kirjed kokku (kirjete 2.f, 2.g ja 2.h–2.j summa, miinus 0,9 korda kirjete 2.g.1 ja 2.g.2 summa)

                              l.

                              Raamatupidamise, kuid mitte riskipõhisel regulatiivsel eesmärgil konsolideeritud üksused

                              1)

                              Bilansilised varad

                              2)

                              Tuletislepingute potentsiaalne tuleviku riskipositsioon

                              3)

                              Tingimusteta tühistatavad siduvad kohustused

                              4)

                              Muud bilansivälised siduvad kohustused

                              5)

                              Konsolideeritud üksustesse tehtud investeeringute väärtus

                              m.

                              Regulatiivsed korrigeerimised

                              n.

                              Lisaandmed

                              1)

                              Tuletisinstrumentidega tehtud tehingute raames antud rahalise tagatisega seotud nõuded

                              2)

                              Krediidituletisinstrumentide tinglik netoväärtus

                              3)

                              Krediidituletisinstrumentide tinglik netoväärtus kirje 2.l alla kuuluvate üksuste puhul

                              4)

                              Kirje 2.l alla kuuluvate üksuste vahelised bilansilised ja bilansivälised riskipositsioonid

                              5)

                              Kirje 2.l alla kuuluvate üksuste bilansilised ja bilansivälised riskipositsioonid riskipõhisel regulatiivsel eesmärgil konsolideeritud üksuste suhtes

                              6)

                              Riskipõhisel regulatiivsel eesmärgil konsolideeritud üksuste riskipositsioonid kirje 2.l alla kuuluvate üksuste suhtes

                              7)

                              Finantsvõimenduse määra (2014. aasta jaanuari määratlus) arvutamisel aluseks võetud koguriskipositsioon

                              o.

                              Koguriskipositsiooni näitaja (kirjete 2.e, 2.k, 2.l.1, 2.l.2 summa pluss 0,1 korda kirjed 2.l.3, 2.l.4, miinus kirjete 2.l.5 ja 2.m summa)

         Vastastikuse seotuse näitajad

                     3. jagu. Finantssüsteemisisesed varad

                     Summa

                              a.

                              Teistes finantsasutustes hoiustatud või teistele finantsasutustele laenatud rahalised vahendid

                              1)

                              Hoiusesertifikaadid

                              b.

                              Teistele finantsasutustele võimaldatud kasutamata krediidi- ja likviidsusliinid

                              c.

                              Teiste finantsasutuste emiteeritud hoitavad väärtpaberid

                              1)

                              Tagatud võlaväärtpaberid

                              2)

                              Kõrgema nõudeõiguse järguga tagamata võlaväärtpaberid

                              3)

                              Allutatud võlaväärtpaberid

                              4)

                              Kommertsväärtpaberid

                              5)

                              Aktsiad (sealhulgas liht- ja eelisaktsiate nimiväärtus ja ülekurss)

                              6)

                              Kirjes 3.c.5 kajastatud asjaomaste aktsiatega seotud tasakaalustavad lühikesed positsioonid

                              d.

                              Teiste finantsasutustega tehtud väärtpaberite kaudu finantseerimise tehingute praegune positiivne netopositsioon

                              e.

                              Teiste finantsasutustega tehtud börsiväliste tuletisinstrumentide tehingud, millel on positiivne õiglane netoväärtus

                              1)

                              Positiivne õiglane netoväärtus (sealhulgas hoitav tagatis, kui see on hõlmatud tasaarvestuse raamlepinguga)

                              2)

                              Potentsiaalne tuleviku riskipositsioon

                              f.

                              Finantssüsteemisiseste varade näitaja (kirjete 3.a, 3.b–3.c.5, 3.d, 3.e.1, ja 3.e.2 summa, miinus kirje 3.c.6)

                     4. jagu. Finantssüsteemisisesed kohustused

                     Summa

                              a.

                              Hoiuseid kaasavate asutuste hoiused

                              b.

                              Hoiuseid mittekaasavate finantsasutuste hoiused

                              c.

                              Teistelt finantsasutustelt saadud kasutamata krediidi- ja likviidsusliinid

                              d.

                              Teiste finantsasutustega tehtud väärtpaberite kaudu finantseerimise tehingute praegune negatiivne netopositsioon

                              e.

                              Teiste finantsasutustega tehtud börsiväliste tuletisinstrumentide tehingud, millel on negatiivne õiglane netoväärtus

                              1)

                              Negatiivne õiglane netoväärtus (sealhulgas antud tagatis, kui see on hõlmatud tasaarvestuse raamlepinguga)

                              2)

                              Potentsiaalne tuleviku riskipositsioon

                              f.

                              Lisaandmed

                              1)

                              Teistelt finantsasutustelt laenatud rahalised vahendid

                              2)

                              Kirjetega 4.a ja 4.b hõlmatud hoiusesertifikaadid

                              g.

                              Finantssüsteemisiseste kohustuste näitaja (kirjete 4.a–4.e.2 summa)

                     5. jagu. Lunastamata või tagasiostmata väärtpaberid

                     Summa

                              a.

                              Tagatud võlaväärtpaberid

                              b.

                              Kõrgema nõudeõiguse järguga tagamata võlaväärtpaberid

                              c.

                              Allutatud võlaväärtpaberid

                              d.

                              Kommertsväärtpaberid

                              e.

                              Hoiusesertifikaadid

                              f.

                              Lihtaktsiad

                              g.

                              Eelisaktsiad ja mistahes muud laadi allutatud rahastamisvahendid, mis ei kuulu kirje 5.c alla

                              h.

                              Lisaandmed

                              1)

                              Selliste omakapitaliinstrumentide raamatupidamislik väärtus, mille turuhind ei ole kättesaadav

                              i.

                              Lunastamata või tagasiostmata väärtpaberite näitaja (kirjete 5.a–5.g summa)

         Asendatavuse/finantsasutuse infrastruktuuri näitajad

                     6. jagu. Aruandeaastal tehtud maksed (välja arvatud grupisisesed maksed)

                     Valuuta

                     Summa asjaomases valuutas

                     Summa

                              a.

                              Austraalia dollar

                  AUD

                              b.

                              Brasiilia real

                  BRL

                              c.

                              Kanada dollar

                  CAD

                              d.

                              Šveitsi frank

                  CHF

                              e.

                              Hiina jüaan

                  CNY

                              f.

                              Euro

                  EUR

                              g.

                              Inglise nael

                  GBP

                              h.

                              Hongkongi dollar

                  HKD

                              i.

                              India ruupia

                  INR

                              j.

                              Jaapani jeen

                  JPY

                              k.

                              Rootsi kroon

                  SEK

                              l.

                              USA dollar

                  USD

                              m.

                              Lisaandmed

                              1)

                              Mehhiko peeso

                  MXN

                              2)

                              Uus-Meremaa dollar

                  NZD

                              3)

                              Vene rubla

                  RUB

                              n.

                              Maksetegevuse näitaja (kirjete 6.a–6.l summa)

                     7. jagu. Hoiul olevad varad

                     Summa

                              a.

                              Hoiul olevate varade näitaja

                     8. jagu: Võlakirja- ja aktsiaturgudel tehtud emissiooni tagamise tehingud

                     Summa

                              a.

                              Omakapitaliinstrumentide emissioonide tagamise tegevus

                              b.

                              Võlainstrumentide emissioonide tagamise tegevus

                              c.

                              Emissioonide tagamise tegevuse näitaja (kirjete 8.a ja 8.b summa)

         Keerukuse näitajad

                     9. jagu. Börsiväliste tuletisinstrumentide tinglik väärtus

                     Summa

                              a.

                              Keskse vastaspoole kaudu kliiritud börsivälised tuletisinstrumendid

                              b.

                              Kahepoolselt arveldatud börsivälised tuletisinstrumendid

                              c.

                              Börsiväliste tuletisinstrumentide näitaja (kirjete 9.a ja 9.b summa)

                     10. jagu. Kaubeldavad ja müügivalmis väärtpaberid

                     Summa

                              a.

                              Kauplemise eesmärgil hoitavad väärtpaberid

                              b.

                              Müügivalmis väärtpaberid

                              c.

                              Kaubeldavad ja müügivalmis väärtpaberid, mis vastavad 1. taseme varade määratlusele

                              d.

                              Kaubeldavad ja müügivalmis väärtpaberid, mis vastavad 2. taseme varade määratlusele; väärtuskärbetega

                              e.

                              Lisaandmed

                              1)

                              Tähtajani hoitavad väärtpaberid

                              f.

                              Kaubeldavate ja müügivalmis väärtpaberite näitaja (kirjete 10.a ja 10.b summa, miinus kirjete 10.c ja 10.d summa)

                     11. jagu. 3. taseme varad

                     Summa

                              a.

                              3. taseme varade näitaja

         Jurisdiktsiooniülese tegevuse näitajad

                     12. jagu: Jurisdiktsiooniülesed nõuded

                     Summa

                              a.

                              Välismaised nõuded lõppriski alusel (välja arvatud tuletisinstrumentidega seotud tegevus)

                              b.

                              Lisaandmed:

                              1)

                              Tuletisinstrumentidega seotud välismaised nõuded lõppriski alusel

                              c.

                              Jurisdiktsiooniüleste nõuete näitaja (kirje 12.a)

                     13. jagu. Jurisdiktsiooniülesed kohustused

                     Summa

                              a.

                              Välismaised kohustused (välja arvatud tuletisinstrumendid ja kohalikud kohustused kohalikus valuutas)

                              1)

                              Kirje 13.a alla kuuluvad mis tahes välismaised kohustused seotud kontorite ees

                              b.

                              Kohalikud kohustused kohalikus valuutas (välja arvatud tuletisinstrumentidega seotud tegevus)

                              c.

                              Lisaandmed:

                              1)

                              Tuletisinstrumentidega seotud välismaised kohustused lõppriski alusel

                              d.

                              Jurisdiktsiooniüleste kohustuste näitaja (kirjete 13.a ja 13.b summa miinus kirje 13.a.1)

         Täiendavad näitajad

                     14. jagu. Lisanäitajad

                     Summa

                              a.

                              Kohustused kokku

                              b.

                              Jaerahastamine

                              c.

                              Hulgirahastamisest sõltuvuse suhtarv (kirjete 14.a ja 14.b vahe jagatud kirjega 14.a)

                              d.

                              Välisnetotulu

                              e.

                              Netotulu kokku

                              f.

                              Brutotulu kokku

                              g.

                              Laenuks antud rahaliste vahendite brutoväärtus ja väärtpaberite kaudu finantseerimise tehingute raames laenuks antud väärtpaberite õiglane brutoväärtus

                              h.

                              Laenuks võetud rahaliste vahendite brutoväärtus ja väärtpaberite kaudu finantseerimise tehingute raames laenuks võetud väärtpaberite õiglane brutoväärtus

                              i.

                              Börsiväliste tuletisinstrumentide tehingute positiivne õiglane brutoväärtus

                              j.

                              Börsiväliste tuletisinstrumentide tehingute negatiivne õiglane brutoväärtus

                     Ühikute arv

                              k.

                              Jurisdiktsioonide arv


title: Komisjoni rakendusmäärus (EL) 2015/1786, 6. oktoober 2015, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               7.10.2015

               ET

               Euroopa Liidu Teataja

               L 260/4

         KOMISJONI RAKENDUSMÄÄRUS (EL) 2015/1786,
   6. oktoober 2015,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (2), eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. oktoober 2015

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  AL

                  33,9

                  MA

                  201,3

                  MK

                  44,1

                  TR

                  73,3

                  ZZ

                  88,2

                  0707 00 05

                  AL

                  46,1

                  TR

                  122,2

                  ZZ

                  84,2

                  0709 93 10

                  TR

                  140,9

                  ZZ

                  140,9

                  0805 50 10

                  AR

                  127,3

                  BO

                  160,8

                  CL

                  149,1

                  TR

                  98,8

                  UY

                  104,8

                  ZA

                  143,1

                  ZZ

                  130,7

                  0806 10 10

                  BR

                  257,8

                  EG

                  187,3

                  MK

                  96,2

                  TR

                  168,7

                  ZA

                  128,8

                  ZZ

                  167,8

                  0808 10 80

                  CL

                  149,5

                  MK

                  23,1

                  NZ

                  140,9

                  US

                  137,2

                  ZA

                  148,0

                  ZZ

                  119,7

                  0808 30 90

                  AR

                  131,8

                  TR

                  130,4

                  XS

                  95,7

                  ZA

                  149,1

                  ZZ

                  126,8

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ” tähistab „muud päritolu”.


title: Komisjoni rakendusmäärus (EL) 2015/2033, 13. november 2015, millega uuendatakse toimeaine 2,4-D heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst)

text:
               14.11.2015

               ET

               Euroopa Liidu Teataja

               L 298/8

         KOMISJONI RAKENDUSMÄÄRUS (EL) 2015/2033,
   13. november 2015,
   millega uuendatakse toimeaine 2,4-D heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
   ning arvestades järgmist:

               (1)

               Toimeaine 2,4-D heakskiit, nagu on sätestatud komisjoni rakendusmääruse (EL) nr 540/2011 (2) lisa A osas, aegub 31. detsembril 2015.

               (2)

               Komisjoni määruse (EL) nr 1141/2010 (3) artikli 4 kohaselt on kõnealuses artiklis sätestatud ajavahemiku jooksul esitatud taotlus pikendada 2,4-D kuulumist nõukogu direktiivi 91/414/EMÜ (4) I lisasse.

               (3)

               Taotleja esitas täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.

               (4)

               Referentliikmesriik koostas kaasreferentliikmesriigiga konsulteerides pikendamise hindamisaruande ning esitas selle 4. märtsil 2013 Euroopa Toiduohutusametile (edaspidi „toiduohutusamet”) ja komisjonile.

               (5)

               Toiduohutusamet edastas pikendamise hindamisaruande taotlejale ja liikmesriikidele märkuste esitamiseks ning edastas saadud märkused komisjonile. Toiduohutusamet tegi täiendava kokkuvõtliku toimiku ka üldsusele kättesaadavaks.

               (6)

               7. augustil 2014 ja 11. märtsil 2015 esitas toiduohutusamet komisjonile oma järeldused (5) selle kohta, kas 2,4-D võib eeldatavalt vastata määruse (EÜ) nr 1107/2009 artiklis 4 sätestatud heakskiitmise nõuetele. Komisjon esitas esialgse läbivaatamisaruande 2,4-D kohta alalisele taime-, looma-, toidu- ja söödakomiteele 28. mail 2015.

               (7)

               Vähemalt ühe nimetatud toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et artiklis 4 sätestatud heakskiitmisnõuded on täidetud. Seega loetakse need heakskiitmise nõuded täidetuks.

               (8)

               Seepärast on asjakohane pikendada 2,4-D-d käsitlevat heakskiitu.

               (9)

               Vastavalt määruse (EÜ) nr 1107/2009 artikli 14 lõikele 1 koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane nõuda kinnitavat lisateavet.

               (10)

               2,4-D heakskiidu uuendamise riskihindamine põhineb iseloomulike kasutuste piiratud hulgal, mis siiski ei piira kasutusalasid, mida 2,4-D-d sisaldavate taimekaitsevahendite puhul võidakse lubada. Seega on asjakohane herbitsiidina kasutamise piirang kaotada.

               (11)

               Määruse (EÜ) nr 1107/2009 artikli 20 lõike 3 kohaselt koostoimes sama määruse artikli 13 lõikega 4 tuleks komisjoni rakendusmääruse (EL) nr 540/2011 lisa vastavalt muuta.

               (12)

               Käesolevat määrust tuleks kohaldada alates päevast, mis järgneb toimeaine 2,4-D heakskiidu aegumiskuupäevale, millele on viidatud 1. põhjenduses.

               (13)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamine
   I lisas kirjeldatud toimeaine 2,4-D heakskiitu pikendatakse vastavalt kõnealuses lisas sätestatud tingimustele.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise kuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 13. november 2015

            Komisjoni nimel

            president

         Jean-Claude JUNCKER

      (1)  ELT L 309, 24.11.2009, lk 1.

      (2)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

      (3)  Komisjoni määrus (EL) nr 1141/2010, 7. detsember 2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).

      (4)  Nõukogu direktiiv 91/414/EMÜ, 15. juuli 1991, taimekaitsevahendite turuleviimise kohta (EÜT L 230, 19.8.1991, lk 1).

      (5)  EFSA Journal (2014); 12(9): 3812. Kättesaadav internetis: www.efsa.europa.eu

      I LISA

                  Tavanimetus,
                  tunnuskoodid

                  IUPACi nimetus

                  Puhtus (1)

                  Heakskiitmise kuupäev

                  Heakskiidu aegumine

                  Erisätted

                  2,4-D
                  CASi nr: 94-75-7
                  CIPACi nr: 1

                  2,4-diklorofenoksüäädikhape

                  ≥ 960 g/kg
                  Lisandid:

                              vabad fenoolid (väljendatud 2,4-DCP-na): mitte üle 3 g/kg;

                              dioksiinide ja furaanide summa (WHO-TCDD TEQ) (2): mitte üle 0,01 mg/kg.

                  1. jaanuar 2016

                  31. detsember 2030

                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 2,4-D kohta koostatud läbivaatamisaruande järeldusi, eelkõige selle I ja II liidet.
                  Üldhindamisel peavad liikmesriigid pöörama erilist tähelepanu veeorganismidele, maismaaorganismidele ja tarbijatele avalduvale riskile, kui kasutatakse koguses üle 750 g/ha.
                  Vajaduse korral hõlmavad kasutustingimused riskide vähendamise meetmete võtmist.
                  Taotleja peab esitama komisjonile, liikmesriikidele ja toiduohutusametile:

                              1)

                              kinnitava teabe olemasoleva laiendatud ühe generatsiooni uuringu täielike tulemuste kujul;

                              2)

                              kinnitava teabe kahepaiksete metamorfoosi katse (OECD (2009) katse nr 231) kujul, millega kontrollitakse kõnealuse aine võimalikku mõju sisesekretsioonisüsteemile.

                        Punktis 1 sätestatud teave tuleb esitada 4. juuniks 2016 ning punktis 2 sätestatud teave tuleb esitada 4. detsembriks 2017.

         (1)  Täiendavad andmed toimeaine identifitseerimiseks ja toimeaine omadused on esitatud läbivaatamisaruandes.

         (2)  Dioksiinid (polüklooritud dibenso-para-dioksiinide (PCDDd) ja polüklooritud dibensofuraanide (PCDFid) summa, väljendatud Maailma Terviseorganisatsiooni (WHO) toksilisusekvivalendina (TEQ), kasutades WHO toksilisuse ekvivalentfaktoreid (WHO-TEF)).

      II LISA
      Rakendusmääruse (EL) nr 540/2011 lisa muudetakse järgmiselt.

                  1)

                  A osast jäetakse välja kanne 27 2,4-D kohta;

                  2)

                  B osasse lisatakse järgmine kanne:

                              „94

                              2,4-D
                              CASi nr: 94-75-7
                              CIPACi nr: 1

                              2,4-diklorofenoksüäädikhape

                              ≥ 960 g/kg
                              Lisandid:

                                          vabad fenoolid (väljendatud 2,4-DCP-na): mitte üle 3 g/kg;

                                          dioksiinide ja furaanide summa (WHO-TCDD TEQ) (1): mitte üle 0,01 mg/kg.

                              1. jaanuar 2016

                              31. detsember 2030

                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 2,4-D kohta koostatud läbivaatamisaruande järeldusi, eelkõige selle I ja II liidet.
                              Üldhindamisel peavad liikmesriigid pöörama erilist tähelepanu veeorganismidele, maismaaorganismidele ja tarbijatele avalduvale riskile, kui kasutatakse koguses üle 750 g/ha.
                              Vajaduse korral hõlmavad kasutustingimused riskide vähendamise meetmete võtmist.
                              Teavitaja peab esitama komisjonile, liikmesriikidele ja toiduohutusametile:

                                          1)

                                          kinnitava teabe olemasoleva laiendatud ühe generatsiooni uuringu täielike tulemuste kujul;

                                          2)

                                          kinnitava teabe kahepaiksete metamorfoosi katse (OECD (2009) katse nr 231) kujul, millega kontrollitakse kõnealuse aine võimalikku mõju sisesekretsioonisüsteemile.

                                    Punktis 1 sätestatud teave tuleb esitada 4. juuniks 2016 ning punktis 2 sätestatud teave tuleb esitada 4. detsembriks 2017.

         (1)  Dioksiinid (polüklooritud dibenso-para-dioksiinide (PCDDd) ja polüklooritud dibensofuraanide (PCDFid) summa, väljendatud Maailma Terviseorganisatsiooni (WHO) toksilisusekvivalendina (TEQ), kasutades WHO toksilisuse ekvivalentfaktoreid (WHO-TEF)).”


title: Nõukogu rakendusmäärus (EL) nr 391/2014, 14. aprill 2014, millega lõpetatakse osaline vahepealne läbivaatamine seoses subsiidiumivastaste meetmetega, mis kehtivad Ameerika Ühendriikidest pärit biodiislikütuse impordi suhtes ja mida on laiendatud Kanadast lähetatud impordile, olenemata sellest, kas see on deklareeritud Kanadast pärinevana või mitte

text:
               17.4.2014

               ET

               Euroopa Liidu Teataja

               L 115/14

         NÕUKOGU RAKENDUSMÄÄRUS (EL) nr 391/2014,
   14. aprill 2014,
   millega lõpetatakse osaline vahepealne läbivaatamine seoses subsiidiumivastaste meetmetega, mis kehtivad Ameerika Ühendriikidest pärit biodiislikütuse impordi suhtes ja mida on laiendatud Kanadast lähetatud impordile, olenemata sellest, kas see on deklareeritud Kanadast pärinevana või mitte
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 11. juuni 2009. aasta määrust (EÜ) nr 597/2009 kaitse kohta subsideeritud impordi eest riikidest, mis ei ole Euroopa Ühenduse liikmed, (1) eriti selle artiklit 19 ja artikli 23 lõiget 6,
   võttes arvesse ettepanekut, mille Euroopa Komisjon esitas pärast konsulteerimist nõuandekomiteega,
   ning arvestades järgmist:
   1.   MENETLUS
   1.1.   KEHTIVAD MEETMED

               (1)

               Määrusega (EÜ) nr 598/2009 (2) kehtestas nõukogu lõpliku tasakaalustava tollimaksu Ameerika Ühendriikidest pärinevate, mittefossiilse päritoluga, sünteesi ja/või hüdrogeenimise teel toodetud rasvhappe monoalküülestrite ja/või parafiinsete gaasiõlide suhtes (üldtuntud kui biodiislikütus), mis esinevad puhtal kujul või osana segust, mis sisaldab üle 20 massiprotsendi sünteesi ja/või hüdrogeenimise teel toodetud, mittefossiilse päritoluga rasvhappe monoalküülestreid ja/või parafiinset gaasiõli (edaspidi „vaatlusalune toode” või „biodiislikütus”), ning mis on praegu klassifitseeritud CN-koodide ex 1516 20 98, ex 1518 00 91, ex 1518 00 99, ex 2710 19 43, ex 2710 19 46, ex 2710 19 47, ex 2710 20 11, ex 2710 20 15, ex 2710 20 17, ex 3824 90 97, 3826 00 10 ja ex 3826 00 90 alla (edaspidi „kehtivad meetmed”).

               (2)

               Rakendusmäärusega (EL) nr 443/2011 (3) laiendas nõukogu meetmetest kõrvalehoidmist käsitlenud uurimise järel Ameerika Ühendriikidest pärit biodiislikütuse impordi suhtes kehtivat lõplikku subsiidiumivastast tollimaksu ka Kanadast lähetatud biodiislikütuse impordile, olenemata sellest, kas see on deklareeritud Kanadast pärinevana või mitte (edaspidi „laiendatud kehtivad meetmed”).

         1.2.   LÄBIVAATAMISTAOTLUS

               (3)

               Kanada eksportiv tootja Ocean Nutrition Canada („taotluse esitaja”) esitas määruse (EÜ) nr 597/2009 (edaspidi „algmäärus”) artikli 19 ja artikli 23 lõike 6 alusel osalise läbivaatamise taotluse (edaspidi „läbivaatamistaotlus”).

               (4)

               Läbivaatamistaotluse ulatus piirdus üksnes uurimisega, kas taotluse esitajat on võimalik laiendatud kehtivatest meetmetest vabastada.

               (5)

               Läbivaatamistaotluses väitis taotluse esitaja, et ta on biodiislikütuse tootja ja et ta suudab toota terve sellise koguse biodiislikütust, mille ta on lähetanud liitu alates selle uurimisperioodi algusest, mida kasutati meetmetest kõrvalehoidmist käsitlevas uurimises, mille tulemusena kehtestati laiendatud kehtivad meetmed.

               (6)

               Meetmetest kõrvalehoidmise uurimisel kasutatud uurimisperiood hõlmas ajavahemikku 1. aprillist 2009 kuni 30. juunini 2010 (edaspidi „algne uurimisperiood”). Käesolevas uurimises kasutatud uurimisperiood hõlmas ajavahemikku 1. aprillist 2012 kuni 31. märtsini 2013 (edaspidi „uurimisperiood”).

               (7)

               Taotluse esitaja esitas esmapilgul usutavad tõendid selle kohta, et ta oli tegutsenud Kanadas biodiislikütuse tootjana juba ammu enne kehtivate meetmete kehtestamist. Peale selle väitis taotluse esitaja, et ta ei ole seotud ühegi Ameerika Ühendriikides asuva biodiislitootjaga.

         1.3.   OSALISE VAHEPEALSE LÄBIVAATAMISE ALGATAMINE

               (8)

               Olles pärast nõuandekomiteega konsulteerimist kindlaks teinud, et läbivaatamistaotlus sisaldab piisavalt esmapilgul usutavaid tõendeid, õigustamaks osalise vahepealse läbivaatamise algatamist, algatas komisjon Euroopa Liidu Teatajas avaldatud teatega (4) („algatamisteade”) 30. aprillil 2013 algmääruse artikli 19 ja artikli 23 lõike 6 alusel osalise vahepealse läbivaatamise, mis piirdus uurimisega, kas taotluse esitajat on võimalik laiendatud kehtivatest meetmetest vabastada.

         1.4.   HUVITATUD ISIKUD

               (9)

               Komisjon andis taotluse esitajale ja Kanada esindajatele osalise vahepealse läbivaatamise algatamisest ametlikult teada. Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamisteates sätestatud tähtaja jooksul. Oma seisukohad esitas üksnes taotluse esitaja. Ärakuulamist ei taotletud.

               (10)

               Komisjon sai taotluse esitajalt küsimustiku vastused ja kontrollis neid kohapeal Kanadas taotluse esitaja valdustes.

         2.   UURIMISE JÄRELDUSED JA LÄBIVAATAMISE LÕPETAMINE

               (11)

               Uurimisel tehti kindlaks, et taotluse esitaja on tegelik biodiislikütuse tootja ning et ta ei ole seotud ühegi Ameerika Ühendriikides asuva biodiislitootjaga.

               (12)

               Kontrollkäikudel taotluse esitaja valdustesse Kanadas paluti tal esitada lisateavet, mis tõendaks, et tema tootmisvõimsus on piisav, et toetada tema uurimisperioodil saavutatud müügimahtu.

               (13)

               Vaatamata tähtaja mitmekordsele pikendamisele ei esitanud taotluse esitaja komisjonile nõutud teavet.

               (14)

               Peale selle selgus uurimisel, et pärast laiendatud kehtivate meetmete jõustumist võis taotluse esitaja eksportida vaatlusalust toodet liitu sellise CN-koodi all, mille suhtes meetmed ei kehtinud. Komisjon palus taotluse esitajal sellise CN-koodi kasutamist põhjendada. Viimane aga ei esitanud mingit teavet ega muid tõendeid, mis näidanuksid, et kõnealune eksport peaks kuuluma sellise CN-koodi alla, mille suhtes laiendatud kehtivad meetmed ei kehti.

               (15)

               Eespool toodu põhjal ollakse seisukohal, et taotluse esitaja ei ole suutnud tõendada, et ta on olnud võimeline tootma terve sellise koguse biodiislikütust, mille ta on alates algse uurimisperioodi algusest liitu lähetanud. Vaatamata tõsiasjale, et taotluse esitaja ei esitanud komisjoni nõutud teavet, ei esitanud ta ka mingit muud teavet, mis näidanuks, et ta ei ole osalenud meetmetest kõrvalehoidmises. Seepärast tuleks läbivaatamisega seotud uurimine lõpetada ilma taotluse esitajat laiendatud kehtivatest meetmetest vabastamata.

               (16)

               Huvitatud isikutele teatati, et läbivaatamine kavatsetakse lõpetada, ja anti võimalus esitada märkusi. Märkusi, mis oleks muutnud otsust läbivaatamisega seotud uurimine lõpetada, ei saadud.

               (17)

               Seepärast tehti järeldus, et osaline vahepealne läbivaatamine seoses subsiidiumivastaste tollimaksudega, mis kehtivad Ameerika Ühendriikidest pärit biodiislikütuse impordi suhtes ja mida on laiendatud Kanadast lähetatud impordile, olenemata sellest, kas see on deklareeritud Kanadast pärinevana või mitte, tuleks lõpetada ilma laiendatud kehtivaid meetmeid muutmata,

         ON VASTU VÕTNUD KÄESOLEVA MÄÄRUSE:
   Artikkel 1
   Nõukogu määruse (EÜ) nr 598/2009 artikli 19 ja artikli 23 lõike 6 alusel algatatud osaline vahepealne läbivaatamine, mis käsitleb Ameerika Ühendriikidest pärit biodiislikütuse impordi suhtes kohaldatavaid subsiidiumivastaseid meetmeid, mida on rakendusmäärusega (EL) nr 443/2011 laiendatud Kanadast lähetatud biodiislikütuse impordile, olenemata sellest, kas see on deklareeritud Kanadast pärinevana või mitte, lõpetatakse ilma laiendatud kehtivaid meetmeid muutmata.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Luxembourg, 14. aprill 2014

            Nõukogu nimel

            eesistuja

         A. TSAFTARIS

      (1)  ELT L 188, 18.7.2009, lk 93.

      (2)  ELT L 179, 10.7.2009, lk 1.

      (3)  ELT L 122, 11.5.2011, lk 1.

      (4)  ELT C 124, 30.4.2013, lk 10.